Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: a 2003. évi XCII. törvényhez
Paragraph Index: 3662

a) Az általános forgalmi adóról az adófizetésre kötelezett adózónak aa) az e mellékletben foglalt kivételekkel negyedévenként kell adóbevallást benyújtania, ab) havonként kell adóbevallást benyújtania, ha a tárgyévet megelõzõ évben az elszámolandó adójának éves szinten összesített — vagy annak idõarányosan éves szintre átszámított — összege pozitív elõjelû és az 1 millió forintot elérte, ac) évente kell adóbevallást benyújtania, ha a tárgyévet megelõzõ évben az elszámolandó adójának éves szinten összesített — vagy annak idõarányosan éves szintre átszámított — összege elõjelétõl függetlenül nem haladta meg a 250 ezer forintot, feltéve, hogy nem rendelkezik közösségi adószámmal, ad) az éves bevallásról negyedéves bevallásra kell áttérnie, ha a tárgyévben az év elejétõl — elõjel helyesen — összesített fizetendõ és levonható elõzetesen felszámított adó különbözete az ac) pontban meghatározott értékhatárt elérte, vagy az adóév közben az adóhatóság számára közösségi adószámot állapított meg. A tárgyévi elsõ bevallását a tárgyév elsõ napjától azon negyedév utolsó napjáig terjedõ idõszakról kell — a negyedéves bevallás benyújtására elõírt idõpontig — benyújtania, amelyben az értékhatárt elérte, illetve amelyben az adóhatóság közösségi adószámot állapított meg, ae) a negyedéves bevallásról havi bevallásra kell áttérnie, ha az év elejétõl összesített elszámolandó adója pozitív elõjelû és az 1 millió forintot elérte. Az elsõ havi bevallást arról a hónapról kell benyújtani, amelyet megelõzõ bevallással lezárt negyedévben az adózó az értékhatárt elérte, af) az éves bevallásról havi bevallásra kell áttérnie, ha a tárgyévben az év elejétõl — elõjel helyesen — összesített fizetendõ és levonható elõzetesen felszámított adó különbözete pozitív elõjelû és az 1 millió forintot elérte. A tárgyévi elsõ bevallást a tárgyév elsõ napjától azon negyedév utolsó napjáig tartó idõszakról kell benyújtani, amelyben az elõzõekben meghatározott különbözet az ab) pontban szereplõ összeget elérte, majd ezt a negyedévet követõ hónaptól az adózó havi bevallásra köteles áttérni, ag) az adót, ha — havi adóbevallásra kötelezett, a tárgyhónap elsõ napjától a tárgyhónap utolsó napjáig, 2003/131. szám — negyedéves adóbevallásra kötelezett, a tárgynegyedév elsõ napjától a tárgynegyedév utolsó napjáig, — éves adóbevallásra kötelezett, a tárgyév elsõ napjától a tárgyév utolsó napjáig terjedõ idõszakra kell megállapítania (adómegállapítási idõszak).

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes